|  |  |  |  |  |  |  |
| --- | --- | --- | --- | --- | --- | --- |
| Številka: | | 35009-1/2022-2550-100 | |  | | |
| Ljubljana, dne | | | 13. 11. 2023 |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | | |
| Zadeva: | | **Sklep o pripravi državnega prostorskega načrta za sončni elektrarni Zlatoličje**–**Formin** | | | | | |
| 1. | Predlog sklepov vlade: | | | | | | |
| Na podlagi prvega odstavka 93. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) je Vlada Republike Slovenije na … seji dne … pod točko … sprejela naslednji  SKLEP:  Vlada Republike Slovenije sprejme Sklep o pripravi državnega prostorskega načrta za sončni elektrarni Zlatoličje-Formin, ki se objavi na spletnih straneh prostorskega informacijskega sistema.  Barbara Kolenko Helbl  GENERALNA SEKRETARKA | | | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: / | | | | | | |
|  | | | | | | | |
| 3.a | Osebe, odgovorne za strokovno pripravo in usklajenost gradiva: | | | | | | |
| * Mag. Alenka BRATUŠEK, v funkciji ministrice za naravne vire in prostor, * Jože NOVAK, državni sekretar, * Dr. Nataša Bratina, v. d. generalnega direktorja Direktorata za prostor in graditev * Ana VIDMAR, vodja Sektorja za državno prostorsko načrtovanje, * Tjaša Gregorič, sekretarka. | | | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | | | |
|  | | | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | | | |
|  | | | | | | | |
| 5. | Kratek povzetek gradiva: | | | | | | |
| Pripravljavec pripravi sklep, s katerim v skladu s 93. členom Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP, v nadaljevanju: ZUreP-3) določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, določi pa tudi roke in financiranje.  Sklep v skladu s prvim odstavkom 93. člena ZUreP-3 sprejme Vlada Republike Slovenije.  Sklep v skladu z drugim odstavkom 93. člena ZUreP-3 vsebuje navedbo vrste postopka državnega prostorskega načrtovanja, cilje načrtovane prostorske ureditve, opis načrtovane prostorske ureditve z osnovnimi značilnostmi ter okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrtovanja, nosilcih urejanja prostora, ki sodelujejo pri izvedbi državnega prostorskega načrtovanja, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrtovanja, ter seznam strokovnih podlag in način pridobitve strokovnih rešitev. | | | | | | | |
| 6. | Presoja posledic: | | | | | | |
| a) | na javnofinančna sredstva v višini, večji od 40 000 EUR v tekočem in naslednjih treh letih | | | | NE | | |
| b) | na usklajenost slovenskega pravnega reda s pravnim redom Evropske unije | | | | NE | | |
| c) | administrativne posledice | | | | NE | | |
| č) | na gospodarstvo, posebej na mala in srednja podjetja ter konkurenčnost podjetij | | | | NE | | |
| d) | na okolje, kar vključuje tudi prostorske in varstvene vidike | | | | NE | | |
| e) | na socialno področje | | | | NE | | |
| f) | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | | NE | | |
| 7.b | **Predstavitve ocene finančnih posledic pod 40 000 EUR:** | | | | | | |
|  | Investitor Dravske elektrarne Maribor d.o.o. ni neposredni proračunski uporabnik, ni uporabnik javnih financ in ne bo potreboval poroštva Republike Slovenije pri pridobivanju kreditov.  Sredstva za pripravo pobude in strokovnih podlag niso bila zagotovljena iz javnih finančnih sredstev. Zagotovila jih je družba Dravske elektrarne Maribor d.o.o. Obrežna ulica 170, 2000 Maribor. | | | | | | |
| |  |  | | --- | --- | | **8. Predstavitev sodelovanja z združenji občin:** | | | Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | NE | | Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | |
| (9. | **Predstavitev sodelovanja javnosti:** | | | | | | |
| Gradivo je bilo predhodno objavljeno na spletni strani predlagatelja | | | | | | NE | |
| Razlogi za neobjavo:  Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe.  V skladu s tretjim odstavkom 298. člena ZUreP-3 v povezavi s 84. členom ZUreP-2 je bila med 29. aprilom 2022 do 31. majem 2022 javno objavljena Pobuda za državno prostorsko načrtovanje za sončni elektrarni Zlatoličje-Formin.  V skladu z določbami ZUreP-3 bo v nadaljnji postopek priprave državnega prostorskega načrta vključena tudi vsa zainteresirana javnost. | | | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | | DA | | |
| 11. | Gradivo je uvrščeno v delovni program vlade: | | | | NE | | |
|  | | | | | | | |
| **Alenka BRATUŠEK**  v funkciji ministrice  za naravne vire in prostor | | | | | | | | | |

**Priloge:**

* JEDRO gradiva : Predlog Sklepa o pripravi državnega prostorskega načrtaza sončni elektrarni Zlatoličje-Formin;

**JEDRO** **GRADIVA :**

Na podlagi prvega odstavka 93. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971) in [18/23](http://www.uradni-list.si/1/objava.jsp?sop=2023-01-0348) – ZDU-1O) je Vlada Republike Slovenije na … seji dne … pod točko … sprejela

**S k l e p**

**o pripravi državnega prostorskega načrta za**

**sončni elektrarni Zlatoličje-Formin**

1. **Vrsta postopka državnega prostorskega načrtovanja**

Postopek priprave in sprejetja državnega prostorskega načrta za sončni elektrarni Zlatoličje-Formin se izvede na podlagi 91. do 97. člena Zakona o urejanju prostora (Uradni list RS, št. Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP, v nadaljnjem besedilu: Zakon o urejanju prostora).

Sklep o pripravi DPN za sončni elektrarni Zlatoličje-Formin je pripravljen na podlagi pobude Direktorata za energijo pri Ministrstvu za infrastrukturo (dopis: 360-177/2020/11-02711771 z dne 7.1.2022, dopolnitev: 360-177/2020/14-02711771, z dne 8. 4. 2022), elaborata Pobuda za državni prostorski načrt za sončni elektrarni Zlatoličje-Formin (Urbis d.o.o., Maribor, marca 2022 ) in analize smernic, ki jo je izdelal Urbis d. o. o. Maribor (2020/DPN-025, junija 2023). Sklep je na podlagi 2, odstavka 92. člena Zakona o urejanju prostora potrdila projektna skupina na seji dne 13. 9. 2023.

1. **Cilj načrtovane prostorske ureditve**

Osnovni cilj načrtovane prostorske ureditve je izgradnja sončnih elektrarn ter s tem prispevati k izpolnjevanju ključnih ciljev nacionalne energetske politike, to je k zanesljivi, trajnostni in konkurenčni oskrbi z energijo ter povečanju oskrbe z energijo iz obnovljivih virov energije. Za zanesljivo oskrbo države je treba zagotoviti dobro razvita in zanesljiva omrežja in čezmejne povezave, primerno razpršitev virov in dobavnih poti ter določeno mero samooskrbe in skladiščenja, kjer je to okoljsko in ekonomsko upravičeno. Okoljski cilji so vezani na skupna prizadevanja za zmanjšanje izpustov toplogrednih plinov v ozračje, zato je potrebno zagotavljanje rabe obnovljivih in nizkoogljičnih virov energije, diverzifikacija primarnih virov energije, okoljska sprejemljivost pri pridobivanju, proizvodnji, transportu in rabi vseh vrst energije.

1. **Opis načrtovane prostorske ureditve z osnovnimi značilnostmi ter okvirno območje in občine, na območju katerih bo predvidoma načrtovana prostorska ureditev**

Predmet pobude za pripravo državnega prostorskega načrta je gradnja sončnih elektrarn Zlatoličje - Formin s spremljajočimi prostorskimi ureditvami. Predvidena je postavitev sončnih elektrarn na brežinah derivacijskih kanalov hidroelektrarn Zlatoličje in HE Formin, v skupni nazivni moči do 31,1 MWp.

Na lokaciji HE Zlatoličje je predvidena postavitev petih segmentov, od tega treh segmentov na zunanji brežini dovodnega kanala ter dva segmenta na notranji brežini odvodnega kanala. Segment 5 je že zgrajen in je v državni prostorski načrt vključen zaradi skupnega priključevanja na električno omrežje.

Na lokaciji HE Formin je predvidena postavitev šestih segmentov, od tega treh segmentov na zunanji brežini dovodnega kanala in treh segmentov na notranji brežini odvodnega kanala.

Za vsak segment se predvidi transformacija na srednjenapetostni nivo s transformatorsko postajo 0,4/20 kV. Transformatorske postaje se povežejo s kablovodom. Obe lokaciji se priključita na 110 kV prenosno omrežje.

1. **Odločitev o načrtovanju v variantah z obrazložitvijo ter opis izvedljivih variant, ki se preverijo v študiji variant:**

Strokovna rešitev načrtovanih sončnih elektrarn se utemelji v študiji variant (utemeljitvi rešitve).

Predvidena je izraba potencialnih lokacij na obstoječih dovodnih in odvodnih kanalih HE Zlatoličje in HE Formin za proizvodnjo električne energije iz energije sonca, zato variante niso smiselne, v utemeljitvi rešitve se preveri le možne optimizacije števila panelov.

1. **Odločitev o obveznosti izvedbe celovite presoje vplivov na okolje in presoje sprejemljivosti državnega prostorskega načrta**

Ministrstvo, pristojno za okoljske presoje, je dne 7. 10. 2022 izdalo odločbo št. 35409-231/2022-2550-12, da je v postopku priprave državnega prostorskega načrta treba izvesti postopek strateške presoje vplivov na okolje skupaj s presojo sprejemljivosti vplivov izvedbe planov na varovana območja.

1. **Udeleženci postopka državnega prostorskega načrta**
2. **Pobudnik** je Ministrstvo za okolje, podnebje in energijo, Direktorat za energijo Langusova 4, Ljubljana (v nadaljnjem besedilu: pobudnik).
3. **Pripravljavec** sta Ministrstvo za naravne vire in prostor, Dunajska cesta 48, Ljubljana, in projektna skupina, ki jo je v ta namen imenoval Minister za naravne vire in prostor (št. sklepa: 35009-1/2022-2550-83, z dne: 13. 7. 2023)
4. **Investitor priprave državnega prostorskega načrta** so Dravske elektrarne Maribor d.o.o., Obrežna ulica 170, 2000 Maribor (v nadaljnjem besedilu: investitor).
5. **Državni nosilci urejanja prostora**, ki sodelujejo pri pripravi državnega prostorskega načrta v okviru Projektne skupine so predstavniki naslednjih ministrstev:

* Ministrstva za naravne vire in prostor,
* Ministrstva za okolje, podnebje in energijo,
* Ministrstva za infrastrukturo,
* Ministrstva za kulturo,
* Ministrstva za kmetijstvo, gozdarstvo in prehrano,
* Ministrstva za zdravje,
* Ministrstva za obrambo in
* Ministrstva za digitalno preobrazbo.

1. **Lokalni nosilci urejanja prostora**, ki sodelujejo pri pripravi državnega prostorskega načrta, so:

* Občina Starše,
* Občina Hajdina,
* Občina Markovci,
* Občina Gorišnica in
* Občina Ormož.

1. **Seznam podatkov in strokovnih podlag, ki se pripravijo v** fazi načrtovanja rešitve in sprejema državnega prostorskega načrta:

* idejne rešitve;
* geodetski načrt;
* okoljsko poročilo, vključno s posebnimi strokovnimi podlagami za njegovo izdelavo:
* preveritev prisotnosti travniških habitatnih tipov ter prisotnosti zavarovanih živalskih in rastlinskih vrst na celotnem območju,
* ovrednotenje pomena travišč na derivacijskih kanalih za ohranjanje navedenih habitatnih tipov in zavarovanih rastlinskih ter živalskih vrst,
* proučitev potencialne nevarnosti predvidenih ureditev za vodne vrste ptic zaradi trkov ali nezmožnosti za vzlet, ter usmeritve za načrtovanje postavitev in izvedbo način, da se prepreči nastanek ekološke pasti,
* strokovna podlaga z vidika varstva krajinskih značilnosti in vizualnih kakovosti prostora;
* ocena vplivov predvidene gradnje na stanje podzemnih voda, oziroma analiza tveganja za onesnaženje, kjer je to zahtevano;
* študija poplavne ogroženosti;
* elaborat z vrisanimi ureditvami na rešitve AC in GC (tlorisi, prerezi) – upoštevajoč tudi varovalne pasove ter izdelati strokovne preveritve, s katerimi se dokaže, da ne bo negativnega vpliva na AC/GC (elektro naprave, portali za cestninjenje), kot tudi ne na uporabnike AC/GC in njihovo prometno varnost (npr. odboj svetlobe od solarnih panelov) s predvideni ustreznimi ukrepi;
* morebitne druge strokovne podlage, potrebne za vrednotenje in utemeljitev rešitve;
* sintezni predlog najustreznejše variante oz. utemeljitev rešitve,
* strokovne podlage, potrebne za izdelavo državnega prostorskega načrta;
* predlog državnega prostorskega načrta.

1. **Obveznosti udeležencev glede zagotavljanja podatkov, strokovnih podlag in izvedbe postopka državnega prostorskega načrta ter s tem povezani roki in financiranje**
2. Pobudnik:

* sodeluje pri objavah javnih naznanil v posameznih fazah priprave državnega prostorskega načrta;
* sodeluje pri pripravi vseh gradiv, potrebnih za izdelavo državnega prostorskega načrta;
* se udeležuje vseh sestankov v zvezi s pripravo državnega prostorskega načrta ter javnih obravnav, razprav in drugih dogodkov v postopku priprave državnega prostorskega načrta
* sodeluje pri pripravi gradiv za Vlado Republike Slovenije.

1. Projektna skupina opravlja naloge, ki jih določa Zakon o urejanju prostora.
2. Investitor:

* pripravi projektne naloge za dokumentacijo v postopku priprave državnega prostorskega načrta in jih pred izvedbo razpisov uskladi s pripravljavcem;
* izbere izdelovalca te dokumentacije in strokovnih podlag za njeno izdelavo;
* sodeluje pri pripravi dokumentacije ter gradiv za Vlado Republike Slovenije;
* udeležuje se sestankov, javnih obravnav in drugih dogodkov v postopku priprave državnega prostorskega načrta, skupaj z izdelovalci dokumentacije, ki jo naroča;
* naroči in plača dokumentacijo v postopku priprave državnega prostorskega načrta;
* naroči in plača morebitne druge strokovne podlage, če se v postopku priprave državnega prostorskega načrta izkaže, da je njihova izdelava potrebna in utemeljena.

1. Roki in financiranje:

Roki za izvedbo posameznih aktivnosti še niso določeni. Investitor zagotovi sredstva za pripravo strokovnih podlag in dokumentacije v postopku priprave državnega prostorskega načrta.

1. **Aktivnosti v zvezi s sodelovanjem javnosti**

Izvedejo se vse aktivnosti, ki jih določa Zakon o urejanju prostora, po potrebi pa tudi dodatne aktivnosti in sicer:

1. Investitor bo ažurno objavljal informacije o poteku projekta tudi na svoji spletni strani [www.dem.si](http://www.dem.si)
2. Na spletni strani investitorja bo naveden e-naslov ([info@dem.si](mailto:info@dem.si)), preko katerega bo mogoče podajati pobude, vprašanja in predloge.

Št.:

Ljubljana, dne …

**JEDRO GRADIVA 2:**

**O B R A Z L O Ž I T E V**

**K sklepu o PRIPRAVI DRŽAVNEGA PROSTORSKEGA NAČRTA za SONČNI ELEKTRARNI ZLATOLIČJE-FORMIN**

I. UVOD

1. **Pravna podlaga za sprejem sklepa o pripravi državnega prostorskega načrta za sončni elektrarni Zlatoličje-Formin (v nadaljnjem besedilu: sklep)**

V skladu s 93. členom Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3) pripravljavec pripravi sklep, s katerim določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.

Ko pripravljavec sklep uskladi s pobudnikom, ga, v skladu s prvim odstavkom 93. člena ZUreP-3, sprejme Vlada Republike Slovenije.

1. VSEBINSKA OBRAZLOŽITEV predvidenih REŠITEV

Predmet pobude za pripravo državnega prostorskega načrta je gradnja sončnih elektrarn Zlatoličje - Formin s spremljajočimi prostorskimi ureditvami. Predvidena je postavitev sončnih elektrarn na brežinah derivacijskih kanalov hidroelektrarn Zlatoličje in HE Formin, v skupni nazivni moči do 31,1 MWp.

Na lokaciji HE Zlatoličje je predvidena postavitev petih segmentov, od tega treh segmentov na zunanji brežini dovodnega kanala ter dva segmenta na notranji brežini odvodnega kanala. Segment 5 je zgrajen in je v pripravo v DPN vključen zaradi končnega stanje priključevanja na električno omrežje.

Sklep o pripravi državnega prostorskega načrta za sončni elektrarni Zlatoličje-Formin je pripravljen na podlagi pobude Direktorata za energijo pri sedanjem Ministrstvu za okolje, podnebje in energijo (dopis: 360-177/2020/11-02711771 z dne 7.1.2022, dopolnitev: 360-177/2020/14-02711771, z dne 8. 4. 2022), elaborata Pobuda za državni prostorski načrt za sončni elektrarni Zlatoličje-Formin (Urbis d.o.o., Maribor, marca 2022 ) in analize smernic, ki jo je izdelal Urbis d. o. o. Maribor ( št.: 2020/DPN-025, avgusta 2022, dopolnitev junij 2023) in dopisa pobudnika (št.: 360-177/2022/20 z dne 21,11, 2022), da naj se, skladno z določili 4. odstavka 298. člena ZureP-3, postopek priprave DPN nadaljuje po ZureP-3 do sprejema DPN, skladno s 97. členom tega zakona.

Sklep, skladno s 93. členom ZureP-3, vsebuje: cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občino, na območju katere bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.

III. pojasnila v zvezi S pripravo investicijske dokumeNtacije

Investitor DEM d.o.o. ni proračunski uporabnik in za projekt SE Zlatoličje-Formin ne bo potreboval poroštev Republike Slovenije za pridobitev kreditov. Sredstva za pripravo strokovnih podlag in dokumentacije, v postopku priprave državnega prostorskega načrta, zagotovi DEM d.o.o.

**IV. Predstavitev presoje posledic na posamezna področja.**

**a) Posledice na javnofinančna sredstva v višini, manjši od 40 000 EUR v tekočem in naslednjih treh letih**

Predlagano gradivo nima posledic na javnofinančna sredstva večji od 40 000 EUR. Obrazložitev je podana pod točko 7.b spremnega dopisa gradiva.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep o izvedbi državnega prostorskega načrtovanja je podlaga za strokovnih podlag ter državnega prostorskega načrta v skladu ZUreP-3. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo, saj mora investitor državnega prostorskega načrtovanja v skladu s sklepom o pripravi državnega prostorskega načrta naročiti izdelavo študije variant (utemeljitve rešitve) in drugih strokovnih podlag ter državnega prostorskega načrta. Investitor te dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

**d) Posledice na okolje, kar vključuje tudi prostorske in varstvene vidike**

Predlagano gradivo **nima** posledicna okolje,kar vključuje tudi prostorske in varstvene vidike.

V skladu z ZUreP-3 se v postopku priprave državnega prostorskega načrta, v fazi izdelave študije variant, predlagana rešitev obravnava s prostorskega, varstvenega, tehnološkega in ekonomskega vidika ter utemelji.

Tedanje Ministrstvo za okolje in prostor je dne 7.10. 2022 izdalo odločbo št. 35409-231/2022-2550-12, da je v postopku priprave državnega prostorskega načrta treba izvesti postopek strateške presoje vplivov na okolje skupaj s presojo sprejemljivosti vplivov izvedbe planov na varovana območja. V postopku celovite presoje vplivov na okolje bo ugotovljena sprejemljivost vplivov plana na okolje in o tem pridobljena odločba.

**e) Posledice na socialno področje**

Predlagano gradivo **nima** posledicna socialno področje. Sklep o pripravi državnega prostorskega načrta je podlaga za pripravo dokumentacije v postopku priprave državnega prostorskega načrta v skladu z ZUreP-3. Predlog sklepa je pripravljen tako, da konkretizira obveznosti, določene s področnimi predpisi.

**f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumenta razvojnega načrtovanja.